Pikku Katri
Pikku Katri nurmikolla
 Surutonna leikkii vaan,
 Häll’ ei ensinkään voi olla
 Aavistusta huolistaan,

 Joita tapaa synninlapsi
 Täällä mailman matkalla,
 Noist’ ei tiedä; onnekkaasti
 Hälle aamu ruskottaa.

 Sinisilmät säihkyellen
 Autuaana hymyää,
 Nurmen pikku kukkaselle
 Ruusuhuulet myhäjää.

 Tietäisikö pikku Katri
 Kuin on paha elon tie,
 Rukoilisi hartahasti:
 ”Isä, luokses minua vie!”